Upravno vijeće

Kino Edison, multimedijski centar za kulturno – turističke sadržaje

|  |  |  |
| --- | --- | --- |
|  |  |  |
|  |  |
|  |  |  |

**Z A P I S N I K**

Sa 8. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 16. lipnja 2023. godine, s početkom u 10,00 sati na adresi Grad Karlovac, Upravni odjel za razvoj grada i EU fondove, Trg hrvatskih branitelja 4.

**PRISUTNI ČLANOVI VIJEĆA**: Ida Galović

 Sanja Zanki Pejić

**OSTALI PRISUTNI**: Ivan Gojmerac, ravnatelj Ustanove

 Danijela Družak Rade

Predsjednica Upravnog vijeća otvorila je sjednicu, prisutne lijepo pozdravila i konstatirala kvorum kako bi donesene odluke bile pravovaljane, te je za današnju sjednicu Upravnog vijeća predložila sljedeći

**DNEVNI RED:**

1. Usvajanje zapisnika sa 7. sjednice Upravnog vijeća

2. Donošenje Pravilnika o provedbi postupka jednostavne nabave

3. Donošenje Cjenika ustanove „Kino Edison, multimedijski centar za kulturno–turističke sadržaje“

4. Odluka o osnivanju trgovačkog društva

5. Razno

Predloženi dnevni red jednoglasno je usvojen.

**Ad.1. Usvajanje zapisnika sa 7. sjednice Upravnog vijeća**

Članicama Upravnog vijeća Zapisnik sa 7. sjednice dostavljen je uz poziv za ovu sjednicu, isti je bez rasprave jednoglasno usvojen.

**Ad.2. Donošenje Pravilnika o provedbi postupka jednostavne nabave**

Izvjestitelj ove točke dnevnog reda bio je ravnatelj Ustanove „Kino Edison, multimedijski centar za kulturno – turističke sadržaje“. Prijedlog Pravilnika o provedbi postupka jednostavne nabave dostavljen je članicama Upravnog vijeća uz poziv za ovu sjednicu. Prije izlaganja ravnatelj je Upravnom vijeću podijelio novu verziju predmetnog Pravilnika, te ukazao na razlike i dopune u odnosu na prvu varijantu.

Upravno vijeće jednoglasno je donijelo Pravilnik o unutarnjem ustrojstvu i načinu rada ustanove „Kino Edison, multimedijski centar za kulturno–turističke sadržaje“.

**Ad. 3. Donošenje Cjenika ustanove „Kino Edison, multimedijski centar za kulturno–turističke**

 **sadržaje**

Ravnatelj Ustanove kao izvjestitelj ove točke dnevnog reda uz prethodno dostavljen prijedlog Cjenika ustanove „Kino Edison, multimedijski centar za kulturno–turističke sadržaje“, članicama Upravnog vijeća na samoj sjednici predočio je u manjoj mjeri izmijenjen, novi prijedlog Cjenika ustanove „Kino Edison, multimedijski centar za kulturno–turističke sadržaje“.

Na početku rasprave o predloženom Cjeniku od ravnatelja je zatraženo da obrazloži što je sve i čije cijene uzimao za usporedbu i kao okvir za formiranje predloženih cijena.

Ravnatelj je argumentirano obrazložio visinu cijena pojedinih usluga, te istaknuo kako će se cijene sigurno morati i mijenjati s vremenom s obzirom da se očekuje i promjena interesa za pojedine usluge „Kina Edison“, tako da se očekuje pad zainteresiranosti za kino i povećanje interesa za konferencijskih turizam.

Članica Upravnog vijeća Sanja Zanki Pejić navela je kako predložene cijene smatra previsokima, ali da svakako treba poticati članarine uz koje će cijene kino ulaznica biti prihvatljive, te kako treba probati sa predloženim cijenama.

Ravnatelj Ustanove još jednom je istaknuo prednosti „Kina Edison“, kao što su kvaliteta zgrade i opreme, njen položaj u gradu koji daje velike mogućnosti, a sve kao opravdane razloge za cijene u predloženom Cjeniku ustanove „Kino Edison, multimedijski centar za kulturno–turističke sadržaje“.

Upravno vijeće jednoglasno je donijelo Cjenik ustanove „Kino Edison, multimedijski centar za kulturno–turističke sadržaje.

**Ad. 4. . Odluka o osnivanju trgovačkog društva**

Ravnatelj Ustanove uvodno je o ovoj točci dnevnog reda naveo kako je s obzirom na djelatnosti Ustanove, određene Odlukom o osnivanju, potrebno osnivanje trgovačkog društva zbog obavljanja poslova suvenirnice, kokičara i kafića, koji će po osnivanju trgovačkog društva biti u njegovoj nadležnosti.

Ravnatelj je članicama naveo i razliku između j.d.o.o. i d.o.o. iz čega proizlazi kako je svakako bolja varijanta osnivanje d.o.o., a za što su i u proračunu predviđene sredstva.

Upravno vijeće jednoglasno je donijelo Odluku o snivanju trgovačkog društva, ista je u privitku ovog zapisnika .

**Ad. 5. Razno**

Pod ovom točkom ravnatelj je izvijestio članice Upravnog vijeća, kako s obzirom da Pravilnik o unutarnjem ustrojstvu i načinu rada ustanove „Kino Edison, multimedijski centar za kulturno–turističke sadržaje“ stupa na snagu 20. lipnja 2023. godine, odmah nakon toga planirano je raspisivanje i prvih natječaja za zapošljavanje.

Dovršeno u 10,50 sati.

Tajnica Upravnog vijeća Predsjednica Upravnog vijeća

 Danijela Družak Rade Ida Galović